Adamka

Adamka je potok na hornej Orave, na území okresu Námestovo. Je to pravostranný prítok Bielej Oravy, meria 4 km a je tokom IV. rádu. 

 Prameň 
Pramení v Oravskej Magure, v geomorfologickom podcelku Budín, na juhozápadnom svahu Magurky (1 107,2 m n. m.), v oblasti Sedla pod Magurkou, v nadmorskej výške približne 975 m n. m.

 Opis toku 
V pramennej oblasti priberá dve krátke pravostranné zdrojnice, tečie severozápadným smerom, oblúkom sa potom prechodne stáča na sever a vstupuje do Oravskej kotliny. Následne pokračuje severoseverozápadným smerom na pomedzí obcí Ťapešovo a Vavrečka, sprava sa oddeľuje vedľajšie rameno, ktoré pokračuje cez Vavrečku na sever a ústi do susednej Vavrečanky. Hlavný tok Adamky sa západne od obce Vavrečka vlieva v nadmorskej výške cca 615 m n. m. do Bielej Oravy.

 Iné názvy 
Veliký potok
Vavrečský potok
Javorina
Črtisko, Čertisko

 Zdroje 
Majtán, Milan - Rymut, Kazimierz: Hydronymia povodia Oravy. 1. vyd. Bratislava: VEDA, vydavateľstvo Slovenskej akadémie vied, 2006. 208 s. ISBN 80-224-0906-5 
Turistický atlas Slovensko 1:50 000, SHOCART, Zádveřice 2005
Oravské Beskydy - Vodná nádrž Orava, Edícia turistických máp 1:50 000, VKÚ, a.s., Harmanec 1994

 Referencie 

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej kotline
Kategória:Vodné toky v okrese Námestovo